**La masa sufletului meu**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La masa sufletului meu

Stăteam doar eu şi Dumnezeu

Şi ne hrăneam cu fericirea

Cu gustul fin din mântuirea

Ce-a presărat-o Domnul, blând,

Peste gustare...şi-atunci când

Pe masa albă, luminată

De-o lumânare-ncercănată,

Am pus două pahare pline

Cu pacea ce-o simţeam în mine,

Domnul mi-a dat desertul dulce

Pe care numai El îl face

Din dragostea pentru aproape

Şi Duhul Sfânt cuprins în ape.

La masa sufletului meu

Aş vrea să-L am pe El , mereu...

De-aceea-L rog în gând să vină

La prânz sau poate la o cină,

Când veşnicia Îi permite,

Când am credinţă... şi o simte

Ca pe-un miros ce Îl îmbie

La masa mea cu hrană VIE!